hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy hy hy hy hy hy sl hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
— Արսեն, եթե գաղտնիք չէ, որտեղի՞ց են ծնվում նման հետաքրքիր գաղափարները:
— Ինչպես, օրինակ՝ մի քանի տարի «Ֆեյսբուքում» կատակեցիք, վերջը թերթի վերածեցիք…
— Հա, հա, հենց այդպես: 5 տարի առաջ էր, մեր ընկերը՝ Լուիզա Պետրոսյանը «Ֆեյսբուքում» բացեց «Կատակում են գյումրեցիները» էջը: Երբ տեսանք, որ արդեն մեծ աուդիտորիա է հավաքվել՝ 124.000 հետևորդ, այն լայն հնարավորությունների առիթ տվեց: Մենք կարող էինք արդեն բոլորին ներկայացնել մեր քաղաքի ստեղծագործող երիտասարդներին, ներկայացնել մեր քաղաքը: Մի պահ մեկն առաջարկեց 100-ական դրամ հավաքել ու Գյումրու համար մի լավ գործ անել: Ֆրանսիայից Կարապետյանների ընտանիքն արձագանքեց, թե. ժողովուրդ, 100 դրամներ հավաքելը ռոմանտիկ է, բայց եկեք ժողովրդին վերադարձնելի արժեք տանք՝ թերթ հրապարակենք: Հա՛մ քաղաքը երգիծական թերթ կունենա, հա՛մ՝ պրիստիժ է, բացի այդ, տարիների ընթացքում արտահայտված, պատմված հումորները, անեկդոտները արխիվացնելու լավագույն տարբերակն է:
— Ֆռիկն ասես մեզ համար ապացուցման շրջան լինի. մենք հասարակությանը ուզում ենք ռեալ ապացուցել, որ զրո դրամով կամ քիչ գումարով կարելի է լիքը լավ բաների հասնել:
— Այսինքն նաև հակառակն եք ապացուցում այն արտահայտության, թե. «Աստված խելքն ում տա, փողը՝ ում» կամ «Ախորժակն ում տա, փլավը՝ ում»…
— … Կամ, որ փոքր ժամանակ հարցնում էին՝ միլիոն որ ունենայիր՝ ինչ կանեիր… Մենք ֆռիկի գաղափարն իրագործել սկսեցինք 10 հազար դրամով: Ինչպես ծնվեց այդ գաղափարը. նույն այնտեղից, որտեղից բոլոր օրիգինալ գաղափարներն են ծնվում՝ մանրուքից: Անցած տարի էր, ընկերներիցս մեկը՝ Գագոն, ասաց, թե երկար ժամանակ է՝ ֆռիկով չենք խաղացել, բերեք գտնինք, հավեսով խաղանք: Պարզվեց՝ շատ դժվար է, քանի որ ամբողջ քաղաքը ոտի տակ տալուց հետո հազիվ մի 5 հատ կարողացանք հայթայթել: Իրար երես նայեցինք, հասկացանք, որ ժամանակն եկել է: Սկսեցինք ուսումնասիրել, թե որտեղից է սկիզբ առել ֆռիկը, ինչ նշանակություն ունի, ինչպիսի ավանդական խաղեր կան հայկական ավանդույթում, ինչպիսի դաստիարակչական նշանակություն ունեն: Մարտ ամիսն էր, ձյան հալելուց հետո, սկզբի համար 10 հազար դրամով մի 30 հատ գնեցինք: Դե մեր ընկերներից շատերը նկարիչներ են, սկսեցինք հավեսի համար զարդանախշել: Մտածում էինք, որ մինչև ամռան վերջ կվաճառենք: Բայց ի՞նչ ստացվեց՝ 3-4 օրն արդեն գլուխ էին ջարդում՝ ֆռիկ պահանջում: Ու սկսվեց… Այստեղ ինչն էր հետաքրքիր ու կարևոր՝ արհեստի ու արվեստի միավորումը: Իսկ գերնպատակը՝ քաղաք դրսից փող բերելն էր, ու կարճ ժամանակում մենք միլիոն դրամ շրջանառություն ապահովեցինք: Ներկայում մի քանի արտերկրի հայ համայնքներից արդեն պատվերներ ունենք:
— Ուզում եք ֆռիկով սփիներին դո՞ւրս մղել:
— Ֆռիկը պարտված չէ, ընթացքում պարզ կլինի… Սփիները, հա, թող լինի հետաքրքիր, բայց դա միայնակի խաղ է, իսկ ֆռիկը ազարտի խաղ է, ու ընկերներով խաղալով է հետաքրքիր: Մենք ամեն ինչ տանում ենք նրան, որ մեր հարևանը, բարեկամը, որի ձեռքից գալիս է արհեստը, արվեստը, տեղում ստեղծի, արտադրանք տա: Ինքնատիպ հուշանվեր կարող է ծառայել: Ձեռքի տակ ունեցածով՝ քանդված տնակների փայտն ու երկաթեղենը ծառայեցին ֆռիկի պատրաստման համար որպես մատերիալ: Առայժմ թելի («ղայթանի») խնդիրն է դժվար, կուզենանք, որ դա էլ տեղական արտադրանքի արդյունք լինի:
— Արսեն, ձեր գաղափարները վարակիչ կարո՞ղ են լինել, նաև տարածվեն Հայաստանի այլ մարզերում ու քաղաքներում:
— Ուրախությամբ պիտի նշեմ, որ Աշտարակում սկսել են խցաններով խճանկարներ պատրաստելը: Հուսամ, որ ամեն մարզ իր յուրահատկությունը կօգտագործի՝ արտադրելով տեղական առանձնահատկությամբ ապրանքներ, հուշանվերներ:
— Ի՞նչ ես կարծում, բացի ձեր շրջապատից, գաղափարակիցներից ու համախոհներից, հնարավո՞ր է երիտասարդության մյուս մասին ոգևորել:
— Առայժմ 2 տարբերակ եմ տեսնում. մարդուն ինքնազբաղվածության, աշխատանքի հնարավորություն տալ՝ սիմվոլիկ գումարի դիմաց, ուր կարող է գաղափարներն ու ֆանտազիան իրականացնել: Երկրորդ տարբերակը՝ թող զարմանալի չթվա, ազգագրական պարով զբաղվելն է: Սա չեմ ասում քեֆչիության համար: Հայկական ավանդույթների, պատմության մեջ միշտ հանդիպում ենք երգ ու պարի ոգևորիչ սովորությանը, մեր պապերը ուժեղ էին՝ մեր սարերի պես… Բացի երգ-երաժշտությունից, այստեղ հոգեբանությունն է՝ հատուկ պարեր կան, որոնք դաստիարակիչ են, օրինակ՝ «Յարխուշտան» ռազմատենչ պար է՝ տղամարդկանց համար է, մի կարծեք, որ այս պարը պարող տղեն ավելի թույլ է, քան կարատեով մարզվածը: Նույնն էլ աղջիկների համար կան հատուկ պարեր:
— Արսեն, եթե օրերից մի օր համացանց չլինի…
— Դրա համար էլ մենք հաճախ կազմակերպում ենք հանդիպումներ, միջոցառումներ, որպեսզի վիրտուալից դուրս իրական շփվենք, մտքեր ու փորձ փոխանակենք, նոր գաղափարներ ծնվեն:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: